
Parlamentul  României

Camera  Deputaţilor

Comisia pentru industrii si servicii

Plx 468/2016                                                                      Bucureşti, 26.10.2016

                                                                                                   Nr.4c-3/416/2016

AVIZ

                  la propunerea legislativă privind modificarea Legii nr.50/1991 privind autorizarea executării lucrărilor de construcţii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică şi amenajarea teritoriului şi Comisiei juridice, de disciplină şi imunităţi cu propunerea legislativă privind modificarea Legii nr.50/1991 privind autorizarea executării lucrărilor de construcţii, transmisă cu adresa  nr.P.L.x468 din 17 octombrie  2016, înregistrată sub nr.4c-3/416 din 18 octombrie 2016.


Propunerea legislativă are ca obiect de reglementare modificarea Legii nr.50/1991 privind autorizarea executării lucrărilor de construcţii în sensul introducerii unei cerinţe suplimentare, în completarea celei instituite prin reglementarea în vigoare care să permită obţinerea autorizaţiei pentru executarea lucrărilor de construcţie, altele decât cele cu caracter provizoriu, necesare pentru derularea operaţiunilor de explorare/prospectare geologică şi exploatare a petrolului şi gazelor naturale - în baza unui contract de închiriere încheiat în condiţiile legislaţiei specifice – fiind necesar pe lângă acordul proprietarului şi cel al deţinătorului de drept.


Consiliul Legislativ a avizat favorabil actul normativ cu avizul nr.350/13.04.2016, cu observaţii şi propuneri care nu au fost însuşite de iniţiatori.                                      



Propunerea legislativă a fost respinsă de Senat în şedinţa din 10.10.2016.                                              

           

Membrii comisiei au dezbătut proiectul de lege în şedinţa din 25.10.2016. 


În urma dezbaterilor, membrii comisiei au hotărât în unanimitate, să avizeze negativ propunerea legislativă privind modificarea Legii nr.50/1991 privind autorizarea executării lucrărilor de construcţii.


Prin obiectul şi conţinutul său, actul normativ face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.


PREŞEDINTE,

Iulian Iancu


Consilier parlamentar,

Dr.Fiz.Maria Cristina Bălănescu                                                                                                                                                                                                

